તોફાનોના કેસ માટે નીમવામાં આવેલી સ્પેશિયલ કોર્ટ દ્વારા માયા કોડનાની અને બાબુ બજરંગીને નરોડા પાટીયા નરસંહારના મુખ્ય સૂત્રધાર ઠેરવીને આજીવન કેદની સજા ફટકારી હતી. જેને હાઇકોર્ટ સમક્ષ પડકારવામાં આવી હતી. હાઈકોર્ટે ૨૮ આરોપીઓનો ચૂકાદો સંભળાવ્યો હતો જેમા ૧૬ને નિર્દોષ જાહેર કરાયા હતા. જ્યારે ૧૨ને દોષિત જાહેર કરવામાં આવ્યા હતા.૨૮ ફેબ્રુઆરી ૨૦૦૨ના દિવસે ૧૬ વર્ષ પહેલા અમદાવાદ શહેરના નરોડા પાટિયા વિસ્તારમાં સૌથી મોટો નરસંહાર થયો હતો. જેમાં નરોડા પાટિયા ખાતે ૯૭ લોકોએ પોતાના જીવ ગુમાવ્યા હતા. ૩૩ લોકો ઘાયલ થયા હતા. સ્પેશિયલ એસઆઈટી દ્વારા મુખ્યત્વે ૯ કેસોની તપાસ કરવામાં આવી હતી. આ કેસમાં સ્પેશિયલ ટ્રાયલ કોર્ટમાં કેસ ચલાવવામાં આવ્યો હતો. તેના ચુકાદાને ગુજરાત હાઈકોર્ટમાં પડકારતી અપીલ કરવામાં આવી હતી. આ અંગેનો કેસ ચાલી જતાં, આ કેસમાં આજે ચુકાદો સંભળાવવામાં આવ્યો હતો. જેમાં આરોપી ૩૨ પૈકી ૧૫ને ગુનેગાર અને ૧૭ને નિર્દોષ જાહેર કરવામાં આવ્યા હતા.નરોડા પાટિયા કેસમાં કુલ ૩૨ આરોપીઓ હતા. જેમાંથી એકનું ટ્રાયલ દરમિયાન મોત થયું હતું.